Maarianhaminan lentoasema

Maarianhaminan lentoasema (IATA: MHQ, ICAO: EFMA) (ruots. Mariehamns flygplats) on Ahvenanmaan ainoa kaupallisessa käytössä oleva lentoasema. Se sijaitsee Jomalan kunnassa kolme kilometriä Maarianhaminan keskustasta pohjoiseen. Vuonna 2024 lentoaseman kautta kulki 39 569 matkustajaa. Finavia valitsi Maarianhaminan lentoaseman vuoden lentoasemaksi 2009. Kiitotie Lentoasemalla on yksi 1 903 metriä pitkä kiitotie (03/21). Kiitotiellä on ILS-mittarilähestymisjärjestelmä. Historia Lentoasema otettiin virallisesti käyttöön vuonna 1937, ja säännöllinen lentoliikenne alkoi vuonna 1940. Asema- ja lennonvarmistusrakennus, pysäköintialue ja lentoasemalle johtava tulotie valmistuivat 1960-luvulla. Maarianhaminan lentoturma Lentoasemalla sattui vakava onnettomuus 8. marraskuuta 1963, kun Aeron reittilennolla ollut DC-3-lentokone OH-LCA putosi maahan lähestymisen aikana noin puolitoista kilometriä ennen kiitotien alkua. 22 ihmistä sai surmansa. Lentoyhtiöt ja kohteet Maarianhaminan lentoasemalta operoi kaksi lentoyhtiötä kolmella reitillä (tammikuu 2026). Matkustajatilastot Lähteet Historiikki Finavia. Viitattu 17.10.2007.[vanhentunut linkki] Viitteet Aiheesta muualla Kuvia tai muita tiedostoja aiheesta Maarianhaminan lentoasema Wikimedia Commonsissa Finavia – Maarianhaminan lentoasema Suomen ilmailukäsikirja – Maarianhaminan lentoasema (Arkistoitu – Internet Archive) Air Åland Airliners.net kuvia Maarianhaminan lentoasemasta